#  KINNITATUD

 Jüri Bachman

Major

Lääne malev

staabiülem

 malevapealiku ülesannetes

#

# Kaitseliidu Lääne maleva Hiiumaa malevkonna taasloomise

**aastapäevale pühendatud rännakmatk.**

**“TIHU KEVAD 2018”**

**JUHEND**

**Eesmärk:**

* Propageerida Kaitseliitu ja organisatsiooni eesmärke.
* Tutvustada Kaitseliidu Lääne maleva Hiiumaa malevkonda.
* Propageerida liikumist, matkamist ja tervislikke eluviise.
* Tekitada malevkonna ühtekuuluvustunnet.
* Tutvustada Hiiumaad.

**Aeg:**

## Rännakmatk toimub 26 – 27 mai 2018.a. Mandaat Hiiumaal Luidjal ujumiskoha parklas

## kell 08.00, rivistus kell 08.30, võistluse algus kell 09.00. Mandaadi alusel minnakse rajale 5 minutiliste intervallidega.

**Trass:**

Võistlus toimub Hiiumaa valla territooriumil. Trass kulgeb läbi metsade, soode ja lagendike. Asustatus hõre, kindlaid maastikuorientiire raske määrata. Start antakse Luidjal ujumiskoha parklas ja finiš Ristna looduskeskuses. Trassi pikkus linnulennult ~ 25 km.

**Esindus:**

Võistkond koosneb 4 liikmest. Ühes võistkonnas kuni 2 täisealist meest.**Alla 12 aastaste võistlejate võistkonnal kohustuslik 1 üle 18 a. vanune lisaliige (vajadusel juhendab trassil aga ei võta punkti tegevustest osa).** Vale võistkonna puhul 30 min trahvi*.*

**Varustus:**

**Kohustuslik isiklik varustus:**

* Veepudel
* Tääk või puss vähemalt 10 cm
* Esmaabipakend individuaalne (steriilne sideme pakend)

### Mobiiltelefon.

**Soovitatav isiklik varustus:**

* Toit üheks päevaks
* Telkmantel või vett pidavad riided
* Vahetusriided (vahetusjalanõud)

**Kohustuslik rühmavarustus:**

* Rakmed või seljakott
* Meditsiinipaun (autoapteek)
* Köis pikkusega 20 m. läbimõõduga 1 cm
* Kirves
* Kompass 2 tk
* Maskeerimisvahendid

### Varustuse vastavust kontrollitakse stardis ja finišis, puuduva eseme eest saab trahvi 10 minutit.

### Veetakistuse punktis kasutavad võistkonnad enda köit ja peavad oskama „paalisõlme“.

**Stardis:**

Võistkond lubatakse starti kui on läbitud varustuse kontroll ja võistkond on maskeeritud.

**Tegevus trassil:**

Võistkonna põhiülesandeks kontrollpunktide leidmine ning neis etteantud ülesannete täitmine. Iga kontrollpunkti läbimine on kohustuslik. Lisaks tuleb rajal vältida vastutegevust. Kontrollpunktides järjestakse võistkonnad paremusjärjekorda ning tulemused liidetakse raja läbimise ajale. Võistkonna huvides on rada võimalikult kiiresti läbida. GPS’ de kasutamine rajal on keelatud, kasutatakse kompasse või käsibussoole.

**Vastutegevus:**

Liikumine trassil peab toimuma varjatult. Trassil liiguvad vastase patrullid ja on postid. Vastane kasutab liikumiseks (eelkõige suuremaid) teid ning hoiab neid oma kontrolli all. Võistleja ülesanne on vältida vastast ning hoiduda teede kasutamisest.

Vastutegevus kasutab fotoaparaate. Kui võistleja(d) saadakse tuvastavalt pildile saab antud võistkond trahvi 15 minutit. Kahe pildi vahe peab olema vähemalt 5 minutit. Iga kontrollpunkti ümber on 500 m raadiusega ala, kus vastane võib viibida, kuid mitte tegutseda (pildid ei loe). Vastutegevus on märgistatud puna-valge lindiga.

**Arstiabi:**

Osavõtt retkest toimub võistlejate omal vastutusel **(soovitav omada elukindlustust)**, võistluse korraldaja kindlustab ainult esmaabi ja transpordiga.

**Kohaarvestus:**

Trassil olles peavad läbima kõik võistkonna liikmed kontrollpunktid ja täitma neis antavad ülesanded. Läbimata kontrollpunkt tähendab katkestamist, iga täitmata ülesanne annab trahviminuteid vastavalt juhendile, mis antakse stardist koos kaardiga. Oluline on võistkonna terviklikuse säilitamine st., et ühe võistleja katkestamine annab võistkonnale 60 trahviminutit. Alla kolmeliikmelised võistkonnad võetakse trassilt maha.

Finišis saavutatud aeg ja trassil kogutud trahviminutite summa määravadki võistkondade lõpliku järjestuse.

**Distsipliin:**

Kõrvalise abi ja transpordivahendite kasutamise ning korraldajate korraldustele mitteallumise eest võistkond diskvalifitseeritakse.

**Registreerimine ja lisainfo:**

Võistkonnad eelregistreerida hiljemalt 15.05.2018.a. Võistkondade arv piiratud, registreeritakse 30 võistkonda.

Hiiumaa malevkonna valvur +37253083770

Sven Luik +37251996071, sven.luik@kaitseliit.ee

Taimo Juhe +3725111714, taimo.juhe@kaitseliit.ee